1991L0498 — ET — 01.01.1995 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B NÕUKOGU DIREKTIIV, 29. juuli 1991, tingimuste kohta ajutiste ja piiratud erandite lubamiseks teatavatest ühenduse sanitaareeskirjadest seoses värske liha tootmise ja turustamisega (91/498/EMÜ) (EÜT L 268, 24.9.1991, p.105)

Muudetud:

Euroopa Liidu Teataja No page date





Muudetud:









▼B

NÕUKOGU DIREKTIIV,

29. juuli 1991,

tingimuste kohta ajutiste ja piiratud erandite lubamiseks teatavatest ühenduse sanitaareeskirjadest seoses värske liha tootmise ja turustamisega

(91/498/EMÜ)







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artiklit 43, võttes arvesse komisjoni ettepanekut, ( 1 ) võttes arvesse Euroopa Parlamendi arvamust, ( 2 ) võttes arvesse majandus- ja sotsiaalkomitee arvamust ( 3 ) ning arvestades, et: ning arvestades, et: värske liha sisaldub asutamislepingu II lisas esitatud toodete nimekirjas; nende turustamine kujutab endast sissetulekuallikat suurele osale põllumajandusega tegelevast elanikkonnast; kõnealuse sektori ratsionaalse arengu tagamiseks, tootlikkuse suurendamiseks ja siseturu tingimuste järkjärguliseks kehtestamiseks on direktiiviga 64/433/EMÜ, ( 4 ) mida on muudetud ja kodifitseeritud direktiiviga 91/497/EMÜ, ( 5 ) ühenduse tasandil ette nähtud sanitaareeskirjad tootmise ja turustamise suhtes; teatavate asjaolude tõttu ei suuda mõned ettevõtted tõenäoliselt 1. jaanuariks 1993 järgida ettenähtud konkreetseid eeskirju; arvestades, et kohalike olukordade arvessevõtmiseks ja ettevõtete järsu sulgemise vältimiseks tuleks kehtestada kord piiratud ja ajutiste erandite kohta, mida võimaldatakse enne 1. jaanuari 1992 tegutsenud ettevõtetele; teatavatest ühenduse sanitaareeskirjadest erandite lubamine ei piira nõuet, et kogu tootmine ja kõik turustustoimingud peavad vastama direktiiviga 64/433/EMÜ ette nähtud hügieeninõuetele; igasuguse kuritarvituste ohu ennetamiseks peab komisjon neid erandeid rangelt kontrollima; selleks peaks olema ette nähtud menetlus komisjoni ja liikmesriikide vaheliseks tihedaks koostööks alalises veterinaarkomitees, ON VASTU VÕTNUD KÄESOLEVA DIREKTIIVI:







Artikkel 1

Liikmesriigid tagavad, et alates 1. jaanuarist 1996:

— täidavad kõik ettevõtted direktiivi 64/433/EMÜ nõudeid,

— kannab sellistest ettevõtetest tulev liha tervisemärki, mis on ette nähtud direktiivi 64/433/EMÜ I lisa X peatükiga, või kõnealuse direktiivi artiklis 4 osutatud ettevõtete puhul kõnealuse artikli lõikega 3 ette nähtud tervisemärki.

Artikkel 2

1. Kuni 31. detsembrini 1995 ►A1 , välja arvatud Rootsi, mille puhul kõnealune tähtpäev on 31. detsember 1996, ning Austria ja Soome, mille puhul kõnealune tähtpäev on 31. detsember 1997 ◄ võivad liikmesriigid lubada ettevõtetel, millelt käesoleva direktiivi teatavakstegemise kuupäeval ei nõuta heakskiidu saamiseks direktiivis 64/433/EMÜ sätestatud nõuete täitmist, kalduda kõrvale teatavatest direktiivi 64/433/EMÜ I lisa punktides 1—13 sätestatud nõuetest, tingimusel et sellistest ettevõtetest saabuv liha kannab siseriiklikku märki.

2. Lõikes 1 osutatud erandeid võidakse lubada üksnes ettevõtetele, mis on enne 1. aprilli 1992 esitanud asjaomasele riigi ametiasutusele taotluse selliseks erandiks.

Selle taotlusega peavad olema kaasas töökava ja programm, milles on näidatud tähtaeg, mille jooksul kõnealusel ettevõttel on võimalik hakata järgima esimeses lõigus osutatud nõudeid.

Kui ühenduselt taotletakse rahalist abi, saadakse heaks kiita üksnes direktiivi 64/433/EMÜ nõuetele vastavate projektide suhtes esitatud taotlusi.

Enne 1. juulit 1992 ►A1 või Austria, Rootsi ja Soome puhul alates ühinemislepingu jõustumise kuupäevast ◄ esitavad liikmesriigid komisjonile nimekirja ettevõtete kohta, mille suhtes tehakse ettepanek erandite lubamiseks. Sellesse nimekirja märgitakse iga üksiku ettevõtte kohta kavandatava erandi tüüp ja kestus, sellest ettevõttest saabuva liha suhtes tehtava kontrolli laad ning selle kontrolli eest vastutav personal.

Riiklik heakskiit ettevõtete suhtes, mis ei ole esitanud eranditaotlust esimeses lõigus osutatud kuupäevaks või mille taotluse asjaomane liikmesriik on tagasi lükanud, tühistatakse enne 1. jaanuari 1993.

Pärast liikmesriigilt neljandas lõigus osutatud nimekirja saamist on komisjonil kaks kuud aega selle nimekirja läbivaatamiseks ja vajaduse korral pärast muudatuste tegemist esitamiseks alalisele veterinaarkomiteele, mis langetab otsuse artiklis 6 sätestatud korras.

3. Komisjon avaldab nimekirja ettevõtetest, mille suhtes on lubatud erandeid.

Artikkel 3

Jõustuvalt 1. juulist 1992 asendatakse nõukogu direktiivi 88/409/EMÜ (milles sätestatakse sanitaareeskirjad riigi siseturule ette nähtud liha suhtes ning vastavalt direktiivile 85/73/EMÜ sellise liha kontrolli eest nõutava tasu määrad) ( 6 ) artikkel 2 järgmisega:

“Artikkel 2

Alates 1. jaanuarist 1996 astuvad liikmesriigid vajalikud sammud tagamaks, et kogu värske liha, mis on toodetud nende territooriumil seal turustamiseks, on saadud heakskiidetud ettevõttes kooskõlas direktiiviga 64/433/EMÜ.”

Artikkel 4

Kuni 31. detsembrini 1997 lubatakse Kreeka Vabariigil ebasoodsamas olukorras olevatel ja hõredalt asustatud aladel, mis tuleb heaks kiita artiklis 6 sätestatud korras, jätkata lammaste ja kitsede tapmist alates 15. veebruarist kuni 15. maini rajatistes, mis ei vasta direktiivi 64/433/EMÜ I ja II lisa nõuetele, ning kalduda kuuma vee nõuete suhtes kõrvale kõnealuse direktiivi II lisa punkti 2 alapunktist a.

Kreeka Vabariik tagab, et selle erandi alusel saadud liha võidakse turustada üksnes Kreekas ja üksnes pärast tapajärgset inspekteerimist riikliku veterinaararsti poolt ning direktiivi 64/433/EMÜ artikli 4A lõikega 3 ette nähtud tervisemärgi saamist.

Nõukogu vaatab käesoleva artikli uuesti läbi, võttes aluseks komisjoni aruande, millega võivad kaasas olla ettepanekud, mille suhtes nõukogu langetab otsuse kvalifitseeritud häälteenamusega.

Artikkel 5

Saksa Liitvabariik võib artiklis 6 sätestatud korras saada jooksvate restruktureerimiskavade raames lisaaega endise Saksa Demokraatliku Vabariigi liidumaades (Länder) asuvate ettevõtete tarvis.

Artikkel 6

Kui osutatakse käesoleva artikliga ette nähtud korrale, kohaldatakse direktiivi 64/433/EMÜ artiklit 16.

Artikkel 7

Liikmesriigid jõustavad artikli 2 lõike 2 järgimiseks vajalikud õigusnormid 1. jaanuaril 1992 ning käesoleva direktiivi muude sätete järgimiseks vajalikud õigusnormid 1. jaanuaril 1993. Seejärel teatavad liikmesriigid sellest viivitamata komisjonile.

Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 8

Käesolev direktiiv on adresseeritud liikmesriikidele.